איחוד רבני תורת הארץ הטובה

איחוד רבני תורת הארץ הטובה הוא ארגון רבנים מהציונות הדתית, יוצאי ישיבת מרכז הרב, מתלמידי הרצי"ה קוק. בנשיאות הארגון חברים הרב דב ליאור, הרב יעקב אריאל, והרב חיים שטיינר. הארגון הוקם באלול תש"פ במהלך מגפת הקורונה עקב בקשה של תלמידי ישיבות, אברכים ורבנים אשר התכנסו תחת ארגון 'צעירי תורת הארץ הטובה'.[דרושה הבהרה] הארגון הוקם בתמיכתו ובהשתדלותו[דרושה הבהרה] של הרב דוד חי הכהן ועל ידי הרב יוסף ארציאל אשר היה בעבר מנהל איחוד הרבנים למען ארץ ישראל. בכסלו תשפ"א נערך הכנס הראשון של הארגון בתוכנת זום ובהשתתפות כלל חברי הארגון. לפני חג השבועות ה'תשפ"א הוציא הארגון חוברת העוסקת בזהות היהודית של מדינת ישראל. ב־ט' באב ה'תשפ"א (18 ביולי 2021) נרשם הארגון ברשם העמותות. בי' בסיון ה'תשפ"ב, יזמו צעירי הארגון את הכנס 'אתחלתא – תורה שמאירה דור' בבנייני האומה, בו השתתפו רבני הארגון, רמי"ם ותלמידי ישיבות רבים. בחלקו העיקרי של הכנס הועברו שיעורי תורה והלכה, ובסיומו נערכה התכנסות מרכזית בהשתתפות רבני הארגון יחד עם רבנים נוספים וראש עיריית ירושלים משה ליאון. רבני הארגון הם מתלמידי הרב צבי יהודה קוק ושייכים לציונות הדתית. יש טוענים שהארגון מייצג בעיקר את הזרם השמרני בציונות הדתית, ואינו כולל רבנים שנחשבים פחות שמרנים. בכנס יסוד שקיים האיחוד הוחלט ש”הארגון לא יעסוק בשאלות מפלגתיות פוליטיות בציונות הדתית. וענינו של הארגון יהיה להוות שולחן דיונים לדעת תורה והתווית כיוון לציבור קידום נושאים כגון הכנה ציבורית ולאומית לקראת שנת השמיטה המתקרבת, וכן בתחומי המשפחה והזהות היהודית של מדינת ישראל”. בארגון פועלים מספר וועדות: ועדת חינוך – העוסקת בסוגיות חינוכיות בציבור הדתי. ועדת ארץ ישראל – עוסקת בתחום בניין הארץ וביסוס ההתיישבות היהודית ברחביה. וועדת משנה – העוסקת בליווי של יושבי הגבעות. ועדת השמיטה (וועדת מצוות התלויות בארץ) – עוסקת בתודעת השמיטה ובמצוות התלויות בארץ. ועדת המשפחה – עוסקת בחיזוק המסגרת המשפחתית בקרב הציבור ועידוד הקמת משפחות בישראל. כמו כן, מתכנס הארגון כפעם בחודש ועוסק בסוגיות אקטואליות וצרכי השעה. ומוציא קריאות ופסקים בנושאים הנידונים לכלל הציבור. רבני הארגון קראו להמשיך בגני הילדים את פעילות אבא ואמא של שבת, ולהתחתן בגילאי 20–22.[דרוש מקור] בנשיאות הארגון מכהנים: הרב דוב ליאור – ראש ישיבת ניר קריית ארבע ורב העיר לשעבר. הרב יעקב אריאל – נשיא ישיבת רמת גן ולשעבר רב העיר. הרב חיים שטיינר – ר"מ בישיבת מרכז הרב. כמו כן חברים בארגון: הרב איתן איזמן – לשעבר ראש מוסדות 'נעם – צביה'. דובר הארגון. הרב שמואל אליהו – רב העיר צפת וחבר מועצת הרבנות הראשית. בנו של הרב מרדכי אליהו. הרב מרדכי גרינברג – נשיא ישיבת כרם ביבנה. הרב צפניה דרורי – רבה הראשי של קריית שמונה, מייסד ונשיא הישיבה בעיר. הרב דוד חי הכהן – ראש קהילת 'אורות התורה' בבת ים וראש מוסדותיה. הרב מיכאל הרשקוביץ – ר"מ בישיבת מרכז הרב ורב היישוב נריה לשעבר. הרב אורי כהן – ראש כולל מר"ץ. הרב אליקים לבנון – רב המועצה האזורית שומרון, ראש ישיבת אלון מורה ורב היישוב לשעבר. הרב זלמן ברוך מלמד – ראש ישיבת בית אל ורב היישוב לשעבר. הרב מרדכי נגארי – רב העיר מעלה אדומים. הרב יעקב הלוי פילבר – ר"מ בישיבת 'מרכז הרב' וממייסדי 'נעם-צביה' וישל"צ. הרב איסר קלונסקי – רב שכונת גבעת מרדכי בירושלים, ממייסדי 'נעם-צביה', לשעבר מנהל תחום הכשרות ברבנות הראשית. הרב אריה שטרן – ראש מכון הלכה ברורה, לשעבר הרב הראשי לירושלים וחבר מועצת הרבנות הראשית. הרב יעקב שפירא – ראש ישיבת מרכז הרב וחבר מועצת הרבנות הראשית. בנו של הרב אברהם שפירא. הרב דוד תורג'מן – ראש הישיבה בדימונה ורב הגרעין התורני בעיר. הרב יוסף ארציאל – מנהל הארגון. עד לפטירתם, היו חברים בארגון הרב אליעזר ולדמן, ראש ישיבת ניר קריית ארבע; הרב מרדכי שטרנברג, ראש ישיבת הר המור; והרב חיים דרוקמן, ראש ישיבת אור עציון ומרכז ישיבות ואולפנות בני עקיבא. הרב דרוקמן כיהן גם כחבר נשיאות הארגון. אתר האינטרנט הרשמי של איחוד רבני תורת הארץ הטובה תורת הארץ, באתר קרוב אליך, ‏25 במאי 2023 יהונתן גוטליב, בכירי רבני הציונות הדתית נגד פגיעה בזהות המדינה היהודית, באתר ערוץ 7, 30 בנובמבר 2021 כינוס ייחודי והיסטורי של גדולי הרבנים בציונות הדתית | חי, באתר כיפה, ‏2020-12-16 רבני תורת הארץ הטובה, זהותה היהודית של מדינת ישראל, באתר תורת הארץ הטובה, כ' סיון התשפ"א מאות רקדו מול הרבנים בכנס "אתחלתא - תורה שמאירה דור", באתר ערוץ 7, 9 ביוני 2022 עדיאל שביט, ‏איחוד רבני המגזר שחושבים כמוני, באתר כיפה, א' טבת ה'תשפ"א פרסומי סיכום שנה של פעילות ענפה, נבדק ב-2022-06-11